CELEX: 32000D0742
Language: el
Date: 2000-11-16 00:00:00
Title: 2000/742/ΕΚ: Απόφαση του Συμβουλίου, της 16ης Νοεμβρίου 2000, σχετικά με τη σύναψη της συμφωνίας συνεργασίας μεταξύ της Ευρωπαϊκής Κοινότητας και της κυβέρνησης της Ρωσικής Ομοσπονδίας, σε θέματα επιστήμης και τεχνολογίας

Avis juridique important

|

32000D0742

2000/742/ΕΚ: Απόφαση του Συμβουλίου, της 16ης Νοεμβρίου 2000, σχετικά με τη σύναψη της συμφωνίας συνεργασίας μεταξύ της Ευρωπαϊκής Κοινότητας και της κυβέρνησης της Ρωσικής Ομοσπονδίας, σε θέματα επιστήμης και τεχνολογίας  

Επίσημη Εφημερίδα αριθ. L 299 της 28/11/2000 σ. 0014 - 0014

Απόφαση του Συμβουλίουτης 16ης Νοεμβρίου 2000σχετικά με τη σύναψη της συμφωνίας συνεργασίας μεταξύ της Ευρωπαϊκής Κοινότητας και της κυβέρνησης της Ρωσικής Ομοσπονδίας, σε θέματα επιστήμης και τεχνολογίας(2000/742/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 170, σε συνδυασμό με το άρθρο 300 παράγραφος 2 πρώτο εδάφιο πρώτη πρόταση και παράγραφος 3 πρώτο εδάφιο,την πρόταση της Επιτροπής(1),τη γνώμη του Ευρωπαϊκού Κοινοβουλίου(2),Εκτιμώντας τα ακόλουθα:(1) Η Ευρωπαϊκή Κοινότητα και η Ρωσική Ομοσπονδία ασχολούνται με ειδικά προγράμματα έρευνας σε πεδία κοινού ενδιαφέροντος.(2) Η Ρωσική Ομοσπονδία, αφενός, και η Ευρωπαϊκή Κοινότητα και τα κράτη μέλη της, αφετέρου, έχουν υπογράψει συμφωνία εταιρικής σχέσης και συνεργασίας(3), η οποία προβλέπει στο άρθρο 62 τη διαπραγμάτευση "ειδικών συμφωνιών" στο χώρο της επιστήμης και τεχνολογίας.(3) Με απόφαση της 10ης Νοεμβρίου 1997, το Συμβούλιο εξουσιοδότησε την Επιτροπή να διαπραγματευτεί συμφωνία συνεργασίας σε θέματα επιστήμης και τεχνολογίας μεταξύ της Ευρωπαϊκής Κοινότητας και της κυβέρνησης της Ρωσικής Ομοσπονδίας, για το χρονικό διάστημα ισχύος του πέμπτου προγράμματος πλαισίου, το οποίο έχει εκπονηθεί με την απόφαση αριθ. 182/1999/ΕΚ του Ευρωπαϊκού Κοινοβουλίου και του Συμβουλίου(4).(4) Η συμφωνία συνεργασίας σε θέματα επιστήμης και τεχνολογίας μεταξύ της Ευρωπαϊκής Κοινότητας και της κυβέρνησης της Ρωσικής Ομοσπονδίας θα πρέπει να εγκριθεί,ΑΠΟΦΑΣΙΖΕΙ:Άρθρο 1Η συμφωνία συνεργασίας μεταξύ της Ευρωπαϊκής Κοινότητας και της κυβέρνησης της Ρωσικής Ομοσπονδίας σε θέματα επιστήμης και τεχνολογίας εγκρίνεται εξ ονόματος της Κοινότητας.Το κείμενο της συμφωνίας επισυνάπτεται στην παρούσα απόφαση.Άρθρο 2Ο πρόεδρος του Συμβουλίου, εξ ονόματος της Κοινότητας, προβαίνει στην κοινοποίηση που προβλέπεται στο άρθρο 12 της συμφωνίας(5).Βρυξέλλες, 16 Νοεμβρίου 2000.Για το ΣυμβούλιοΟ ΠρόεδροςR. Schwartzenberg(1) EE C 370 Ε 26.10.1999, σ. 22.(2) Δεν έχει ακόμα δημοσιευθεί στην Επίσημη Εφημερίδα.(3) ΕΕ L 327 της 28.11.1997, σ. 3.(4) ΕΕ L 26 της 1.2.1999, σ. 1.(5) Η ημερομηνία ενάρξεως ισχύος της συμφωνίας θα δημοσιευθεί στην Επίσημη Εφημερίδα των Ευρωπαϊκών Κοινοτήτων με τη φροντίδα της Γενικής Γραμματείας του Συμβουλίου.